stanford-oval/wikipedia huggingface dataset:
แมวสีกระดองเต่า
สมุดภาพ

แมวลายกระดองเต่าขนสั้น ที่สามารถมองเห็นเส้นขนสีขาวและปื้นผมสีอ่อนได้ แต่มีขนาดเล็กเมื่อเทียบกับเฉดสีส้มและสีดำ
แมวทอร์ดิ ตัวเมีย ที่มีลักษณะเด่นเป็นลายแท็บบีและสีของกระดองเต่า
แมวพันธุ์เบอร์แมนตาสีน้ำเงิน ที่มีลายกระดองเต่า
แมวคาลิโกสามสี ที่เกิดอะพอพโทซิสส่งผลให้ผิวหนังและขนเปลี่ยนสภาพทีละน้อย
รอยดำและแดงบนอุ้งเท้าของแมวสีกระดองเต่า
แมวทอร์บิที่มีลักษณะลายคล้ายเสื้อชั้นในซึ่งมีสีขาวเด่น เรียกว่า "คาลิบี"
ลายกระดองเต่าในสายพันธุ์แร็กดอลล์ แม้ว่าจะมีสี คาลิโก แต่ศัพท์เฉพาะ นั้นแตกต่างกันในคำอธิบายของสีและลวดลายของสายพันธุ์นี้
ดูเพิ่ม

แมวคาลิโก
แมวแท็บบี
บันทึก

↑  ทั้งนี้เป็นเพราะแมวกระดองเต่ารับช่วงโครโมโซม X หนึ่งตัวที่มียีนสีดำ และโครโมโซม X ซึ่งมียีนสีเหลืองหรือสีส้มจากพ่อหรือแม่ ซึ่งการมีโครโมโซม X สองตัวหมายความว่าลูกแมวที่คลอดมาจะเป็นตัวเมีย ในแต่ก็สามามารถเป็นตัวผู้ได้หากมีโครโมโซมสามตัว คือ X สองตัวและ Y
แหล่งข้อมูลอื่น

"แมวลายกระดองเต่า ลวดลายสี, แมวทอร์ดิ" ที่ animal-world.com
แมวลายกระดองเต่า และแมวสามสี
แมว คาลิโก
tortiecats.free.fr เว็บไซต์ที่แสดงความหลากหลายของขนแมวทอร์ดีและคาลิโก
แมวลายกระดองเต่า ที่มีรูปแบบเฉพาะเป็น "ลายหน้าแตก"
แมวที่มีลายกระดองเต่าเจือจาง
อัตราส่วนสะท้อน

| ค่าเฉลี่ยอัตราส่วนสะท้อนของวัตถุในระบบสุริยะ |
| --- | --- | --- |
| วัตถุท้องฟ้า | เรขาคณิต | ทรงกลม |
| ดาวพุธ | 0.106 | 0.119 |
| ดาวศุกร์ | 0.67 | 0.90 |
| โลก | 0.367 | 0.306 |
| ดาวอังคาร | 0.15 | 0.25 |
| ดาวพฤหัสบดี | 0.52 | 0.343 |
| ดาวเสาร์ | 0.47 | 0.342 |
| ดาวยูเรนัส | 0.51 | 0.3 |
| ดาวเนปจูน | 0.41 | 0.29 |
| ดาวพลูโต | 0.6 | 0.5 |
| ดวงจันทร์ | 0.12 | 0.11 |
| เอนเซลาดัส | 1.38 | 0.99 |
อัตราส่วนสะท้อนของพื้นผิวชนิดต่าง ๆ
พื้นผิว: อัตราส่วนสะท้อน
หิมะใหม่: 0.80–0.90
หิมะเก่า: 0.45–0.90
เมฆ: 0.60–0.90
ทะเลทราย: 0.30
สะวันนา: 0.20–0.25
ทุ่งหญ้า (ตามธรรมชาติ): 0.26
สนามหญ้า: 0.18–0.23
ป่า: 0.05–0.18
ยางมะตอย: 0.15
น้ำ  (มุมเอียง > 45°): 0.05
น้ำ  (มุมเอียง > 30°): 0.08
น้ำ  (มุมเอียง > 20°): 0.12
น้ำ  (มุมเอียง > 10°): 0.22
อัตราส่วนสะท้อน หรือ แอลบีโด (อังกฤษ: albedo) คืออัตราส่วนระหว่างปริมาณแสงที่วัตถุสะท้อนหรือกระเจิงต่อปริมาณแสงที่วัตถุนั้นดูดซับเอาไว้ ค่าอัตราส่วนสะท้อนของวัตถุใด ๆ จะต่ำกว่าหนึ่งเสมอ เช่น หากวัตถุหนึ่งมีอัตราส่วนสะท้อน 0.3 หมายความว่าวัตถุนั้นมีความสามารถสะท้อนหรือกระเจิงแสงในปริมาณ 3 ใน 10 ของแสงทั้งหมดที่ตกกระทบพื้นผิว และอีก 7 ใน 10 ที่เหลือถูกวัตถุดูดซับไว้ ในภาษาอังกฤษ คำว่า "albedo" ซึ่งหมายถึงอัตราส่วนสะท้อนนั้น มีรากศัพท์จากภาษาละตินว่า albedo (ความขาว หรือแสงอาทิตย์ที่กระทบ) ซึ่งเป็นรูปผันหนึ่งของ albus (สีขาว) จึงถือได้ว่าอัตราส่วนสะท้อนคือค่าที่แสดงความขาวของผิววัตถุใด ๆ
ดินประสิว

สารประกอบเคมี
Chemical compound
ดินประสิว หรือ โพแทสเซียมไนเตรต (อังกฤษ: potassium nitrate) เป็นสารประกอบที่มีสูตรเคมีเป็น KNO
3 มีจำนวนอะตอมอยู่ 5 อะตอม เป็นดินที่เป็นกรดเกิดจากมูลของค้างคาว โดยการที่นำเอามูลค้างคาวมาต้มเคี่ยว แล้วทิ้งไว้ให้เย็น จะมีเกล็ดสีขาวเกาะอยู่ เรียกว่า “ดินประสิวขาว”  ส่วนดินประสิวตามร้านสมุนไพรทั่ว ๆ ไปนั้นจะมีจุดสีเหลือง ๆ สีดำ ๆ แสดงว่าทำยังไม่สะอาดดี การกลั่นกรองยังใช้ไม่ดี
ประโยชน์

ดินประสิวที่ทางภาคเหนือนั้นจะขาว นำมาเป็นส่วนผสมของดอกไม้เพลิง ใช้ทำดินปืน ทำดอกไม้เพลิง หรือใช้ใส่อาหารหมักดอง เช่น พวกปลาร้า ปลาเจ่า หมูแหนม ซึ่งกระทรวงสาธารณสุขอนุญาตให้ผสมในอาหารได้ในปริมาณที่กำหนด คือ ใช้ไนเตรทได้ไม่เกิน 500 มิลลิกรัมต่ออาหาร 1 กิโลกรัม และไนไตรท์ไม่เกิน 125 มิลลิกรัมต่ออาหาร 1 กิโลกรัม เพื่อป้องกันไม่ให้อาหารบูดเน่า ช่วยระงับการเจริญเติบโตของเชื้อคลอสตริเดียม โบทูไลนัม หรือ เพื่อรักษาสีของเนื้อสัตว์ให้ดูใหม่สด
ในธุรกิจอาหารจะใช้ดินประสิวเป็นสารกันบูดและสารถนอมสีเนื้อสัตว์ให้ดูสดอยู่เสมอ ความจริงแล้วผลของการกันบูดกันเสียนั้น สำคัญอยู่ที่อนุพันธ์ไนเตรต ดังนั้นในการถนอมอาหาร จึงสามารถใช้ไนเตรตในรูปอื่นด้วย คือ โซเดียมไนเตรต และนอกจากไนเตรตแล้ว ยังมีสารอีกชนิดหนึ่งที่คนชอบใช้เป็นสารกันบูดก็คือไนไตรต์ แต่ด้วยคุณสมบัติของไนเตรตและไนไตรต์ที่สามารถรักษาสีของเนื้อสัตว์ให้ดูสดอยู่ เสมอได้ โดยการทำปฏิกิริยากับสีของเม็ดเลือดแดง ทำให้สีคงทนอยู่ได้นานนี้ เป็นสาเหตุให้พ่อค้าแม่ค้าที่ไม่รู้ถึงอันตราย ที่อาจจะเกิดขึ้น หรืออาจจะด้วยความเห็นแก่ตัว เห็นแก่เงินต้องการขายสินค้าของตัวเองให้ได้มาก ๆ จึงใส่ดินประสิวหรือไนเตรตและสารไนไตรต์ในปริมาณสูงลงในอาหารเพื่อปกปิดสภาพ ที่แท้จริงของอาหารให้อาหารอย่างพวกเนื้อเค็ม ปลาเค็ม กุนเชียง ไส้กรอก เบคอน แหนมเป็นสีแดงสวยแม้จะค้างนานวันก็ตาม จากการสุ่มตัวอย่าง เคยตรวจพบ เนื้อเค็ม เนื้อสวรรค์ ไส้กรอก ไตปลาดิบ มีสารไนเตรตและไนไตรต์ในปริมาณที่สูงมากเกินปริมาณที่กระทรวงสาธารณสุขของไทยกำหนดให้ใช้
จุดประสงค์ที่ทางคณะกรรมการอาหารและยาอนุญาตให้ใช้สารในกลุ่มนี้ได้ เนื่องจากสารกลุ่มนี้มีคุณสมบัติใน การป้องกันการเจริญของเชื้อแบคทีเรียได้หลายชนิด โดยเฉพาะป้องกันการเจริญของเชื้อคลอสตริเดียมโบทูลินัม ซึ่งเชื้อนี้สามารถสร้างสารพิษโบทูลิน ที่มีอันตรายร้ายแรงมาก เชื้อโรคชนิดนี้มักเจริญเติบโตในอาหารที่เก็บในภาชนะปิดสนิทอากาศผ่านเข้าออกไม่ได้ เช่น อาหารกระป๋อง
ในตำรายาโบราณเรียกเกลือสุรจระ ซึ่งนำเข้ามาจากประเทศอินเดีย โดยนำดินที่มีโพแทสเซียมไนเตรตปนอยู่มาต้ม กรอง แล้วเคี่ยวให้แห้ง ใช้เป็นยาขับลม ถอนพิษ ถ้านำมาจากมูลค้างคาวเรียกดินประสิว
โทษ

ดินประสิวเป็นสารก่อมะเร็ง[ต้องการอ้างอิง] สามารถทำปฏิกิริยากับสารเอมีน (amine) ในปลาหรือในร่างกายของมนุษย์ โดยมีน้ำย่อยในกระเพาะอาหารเป็นตัวช่วยทำให้เกิดสารประกอบหลายชนิดที่มีโครงสร้างคล้ายกัน เรียกว่า "ไนโตรซามีน" สารเหล่านี้บางชนิดไม่มีอันตรายต่อสุขภาพ แต่บางชนิดจะร้ายแรงมากทำให้เป็นมะเร็งได้ ถ้ารับประทานไนเตรตเข้าไปมาก ๆ อาจทำให้เกิดอาการท้องร่วงรุนแรงมาก อาจเกิดอาการตัวเขียว หายใจไม่ออกได้ โดยเฉพาะอย่างยิ่งเด็ก ๆ จะยิ่งไวต่อสารเคมีชนิดนี้มากกว่าผู้ใหญ่
ปัจจุบัน ยังพบว่าสารไนไตรต์สามารถจะทำปฏิกิริยากับสารประกอบบางอย่างในอาหาร และสิ่งแวดล้อมโดยทั่วไป แล้วเกิดเป็นสารประกอบชนิดใหม่ขึ้น เรียกว่าสารไนโตรซามีนซึ่งเป็นสารเคมีกลุ่มที่อาจทำให้เกิดเป็นมะเร็งใน อวัยวะต่าง ๆ ของร่างกายได้ การเกิดไนโตรซามีนนั้นอาจเกิดมาจากไนเตรต เปลี่ยนเป็นไนไตรต์ โดยเชื้อแบคทีเรียบางชนิด แล้วไนไตรต์ก็จะทำปฏิกิริยากับอามีนที่มีอยู่ในเนื้อสัตว์บางชนิด โดยเฉพาะอย่างยิ่งในสภาวะที่เป็นกรด จะเกิดปฏิกิริยาได้ไนโตรซามีน ซึ่งเป็นสารที่ก่อมะเร็งได้อย่างรวดเร็วในระยะหลังพบว่าไนโตรซามีนสามารถ เกิดขึ้นได้ในร่างกาย โดยเฉพาะในกระเพาะอาหารที่มีสภาวะเป็นกรด เมื่อเราได้รับไนเตรตเข้าไปในร่างกายแล้ว ภายใน 1-2 ชม. ร่างกายขับไนเตรตและบางส่วนเปลี่ยนเป็นไนไตรต์ออกมาทางน้ำลายสูง เมื่อเรากลืนน้ำลายผสมกับอาหารที่มีอามีนสูงก็จะเกิดปฏิกิริยาในกระเพาะอาหาร ได้ ดังนั้นถ้าเรากินอาหาร ที่มีดินประสิวหรือไนเตรตและสารไนไตรต์สูง แล้วกินอาหารที่มีอามีนในมื้อถัดไปก็จะได้รับ ไนโตรซามีนที่เกิดขึ้นในกระเพาะอาหารได้
บรรณานุกรม

Barnum, Dennis W. (December 2003). "Some History of Nitrates". Journal of Chemical Education. 80 (12): 1393. Bibcode:2003JChEd..80.1393B. doi:10.1021/ed080p1393.
David Cressy. Saltpeter: The Mother of Gunpowder (Oxford University Press, 2013) 237 pp online review by Robert Tiegs
Alan Williams. "The production of saltpeter in the Middle Ages", Ambix, 22 (1975), pp. 125–33. Maney Publishing, ISSN 0002-6980.
แหล่งข้อมูลอื่น

International Chemical Safety Card 018402216
| --- | --- |
ฐานข้อมูลการควบคุมรายการหลักฐาน: ประจำชาติ :  เยอรมนี
มงคล กิมสูนจันทร์

| มงคล กิมสูนจันทร์ม> ป.ช., ม.ว.ม..ข้อมูลส่วนบุคคล |
| --- | --- |
เกิด: 27 พฤศจิกายน พ.ศ. 2492 (75 ปี)
พรรคการเมือง: ประชากรไทย (2529–2541) ไทยรักไทย (2541–2550) พลังประชาชน (2550–2551)
คู่สมรส: สลวยเลิศ กิมสูนจันทร์

มงคล กิมสูนจันทร์ (เกิด 27 พฤศจิกายน พ.ศ. 2492) อดีตสมาชิกสภาผู้แทนราษฎรกรุงเทพมหานคร 4 สมัย อดีตที่ปรึกษารองนายกรัฐมนตรี อดีตที่ปรึกษารัฐมนตรีว่าการกระทรวงวิทยาศาสตร์และสิ่งแวดล้อม และอดีตกรรมการบริหารพรรคพลังประชาชน
ประวัติ

มงคล กิมสูญจันทร์ เกิดเมื่อวันที่ 27 พฤศจิกายน พ.ศ. 2492 สำเร็จการศึกษา วิศวกรรมศาสตรบัณฑิต สาขาวิศวกรรมโยธา จาก คณะวิศวกรรมศาสตร์ จุฬาลงกรณ์มหาวิทยาลัย สมรสกับ สลวยเลิศ กิมสูนจันทร์
งานการเมือง

นายมงคล กิมสูนจันทร์ ได้รับเลือกตั้งเป็นสมาชิกสภาผู้แทนราษฎรครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 สังกัดพรรคประชากรไทย ในพื้นที่กรุงเทพมหานครเขต 4 โดยเขาเป็นผู้สมัครจากพรรคประชากรไทยคนเดียวในเขตที่ได้รับเลือกตั้ง ในการเลือกตั้งครั้งถัดมา เขาได้รับเลือกเป็นสมัยที่ 2 ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535, กันยายน พ.ศ. 2535 และใน พ.ศ. 2538 มงคลลงสมัครสังกัดพรรคประชากรไทยเช่นเดิม แต่ไม่ได้รับเลือก ในการเลือกตั้งปี พ.ศ. 2539 เขาไม่ได้ลงสมัคร
ในเดือนพฤศจิกายน พ.ศ. 2535 มงคลได้รับเลือกจากที่ประชุมพรรคประชากรไทยให้ดำรงตำแหน่งรองเลขาธิการพรรค ต่อมาใน พ.ศ. 2539 เขาได้รับการแต่งตั้งให้ดำรงตำแหน่งที่ปรึกษารัฐมนตรีว่าการกระทรวงวิทยาศาสตร์และสิ่งแวดล้อม (ยิ่งพันธ์ มนะสิการ) มงคลลาออกจากพรรคประชากรไทยในวันที่ 7 กรกฎาคม พ.ศ. 2541 และเข้าร่วมกับพรรคไทยรักไทย เขาได้รับเลือกเป็นสมาชิกสภาผู้แทนราษฎรกรุงเทพมหานครอีก 2 สมัย ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 และ พ.ศ. 2548 ภายหลังพรรคไทยรักไทยถูกยุบใน พ.ศ. 2550 เขาได้เข้าร่วมกับพรรคพลังประชาชน และลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 แต่ไม่ได้รับเลือก มงคลถูกถูกเพิกถอนสิทธิทางการเมืองเป็นเวลา 5 ปี เนื่องจากดำรงตำแหน่งกรรมการบริหารพรรคพลังประชาชนซึ่งถูกตัดสินยุบพรรค
มงคลลงสมัครรับเลือกตั้งเป็นสมาชิกวุฒิสภากรุงเทพมหานครในการเลือกตั้งสมาชิกวุฒิสภาไทยเป็นการทั่วไป พ.ศ. 2557 แต่ไม่ได้รับเลือก
เครื่องราชอิสริยาภรณ์

พ.ศ. 2551 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2546 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
อัตวิสัย

ในมุมมองทางปรัชญา อัตวิสัย, จิตวิสัย หรือบางครั้งทับศัพท์ ความเป็นซับเจ็กต์ (อังกฤษ: Subjectivity) หมายถึงลักษณะที่ปราศจากความจริงแบบปรวิสัย (objective reality) อัตวิสัยมีการให้คำนิยามที่กำกวมและหลากหลายจากแห่งต่าง ๆ อันเป็นผลจากอัตวิสัยเองมักไม่ค่อยถูกมองเป็นประเด็นหลักในวาทกรรมเชิงปรัชญา อย่างไรก็ตาม แนวคิดของอัตวิสัยมีความสัมพันธ์กับการรับรู้, ความเป็นผู้กระทำการ, ความเป็นบุคคล, ความเป็นจริง และ ความจริง คำนิยามสามรูปแบบของอัตวิสัยที่ปรากฏทั่วไปคือ:
บางสิ่งที่กลายเป็น ซับเจ็กต์ (subject) หรือในมุมแคบหมายถึงปัจเจกที่มีประสบการณ์โดยรับรู้ (conscious experiences) เช่น มุมมอง, ความรู้สึก, ความเชื่อ และความปรารถนา
บางสิ่งในฐานะ ซับเจ็กต์ หมายความในมุมกว้างถึงสิ่ง (entity) ที่มีภาวะความเป็นผู้กระทำ (agency) ซึ่งหมายถึงว่าสิ่งนั้นกระทำต่อหรือใช้อำนาจเหนืออีกสิ่ง (ซึ่งเป็น อ็อบเจ็กต์)
ข้อมูล, แนวคิด, เหตุการณ์ หรือวัตถุทางกายภาพบางประการที่ถือว่าเป็นจริงเฉพาะจากมุมมองของซับเจ็กต์
คำนิยามของอัตวิสัยที่มีอยู่มากมายนั้นมักถูกใช้ร่วมกันหรือแทนกันได้ คำว่า อัตวิสัย ปรากฏใช้บ่อยในฐานะคำอธิบายสำหรับสิ่งที่มีอิทธิพลต่อ, ให้ข้อมูลแก่ และสร้างความโน้มเอียงแก่การตัดสินของผู้คนต่อความจริงหรือความเป็นจริง; เป็นกลุ่มของการรับรู้, ประสบการณ์ และความเข้าใจส่วนบุคคลหรือโดยเฉพาะต่อวัฒนธรรมรวมถึงความเชื่อต่อปรากฏการณ์ภายนอก ซึ่งเฉพาะเจาะจงต่อซับเจ็กต์
อัตโต

อัตโต (อังกฤษ: Atto) เป็นคำนำหน้าหน่วยในระบบเอสไอ แสดงถึงค่าหนึ่งส่วนล้านล้านล้าน]] (10-18 หรือ 0.000 000 000 000 000 001) มันมีสัญลักษณ์คือ a
คำว่า อัตโต มาจากคำว่า atten ในภาษาเดนมาร์ก มีความหมายว่า 18
อัตราส่วนปัวซง

Figure 1: ตัวอย่างสี่เหลี่ยมผืนผ้าที่อัตราส่วนปัวซงประมาณ 0.5
เมื่อตัวอย่างวัสดุถูกดึงในทิศหนึ่ง อีกสองทิศจะบางลง, อัตราส่วนปัวซง (อังกฤษ: {Poisson ratio} ν,  \mu ) ซึ่งเป็นชื่อหลังของ ซีเมอง ปัวซง เป็นค่าที่วัดได้เนื่องจากความบางลงนี้ อัตราส่วนปัวซงเป็นอัตราส่วนการหดสั้นสัมพัทธ์ คือ ความเครียด หรือความเครียดตามขวาง (ตั้งฉากกับแรงที่กระทำ) หารด้วยความเครียดที่ขยายออกสัมพัทธ์ (ในทิศเดียวกับแรงที่กระทำ) สำหรับวัสดุแบบ perfectly incompressible อัตราส่วนปัวซงจะมีค่าเท่ากับ 0.5 พอดี ส่วนวัสดุทางวิศวกรรมในทางปฏิบัติส่วนใหญ่จะมีค่า ν ระหว่าง 0.0 ถึง 0.5 คอร์กจะมีค่าใกล้ 0.0 เหล็กส่วนใหญ่อยู่ที่ประมาณ 0.3 และยางมีค่าเกือบ 0.5 ในบางวัสดุ เช่นโฟมของพอลิเมอร์ส่วนใหญ่ จะมีค่าอัตราส่วนปัวซงเป็นลบ ถ้า auxetic material เหล่านี้ถูกดึงในทิศหนึ่ง มันจะหนาขึ้นในทิศที่ตั้งฉากกับมันด้วย
สมมุติว่าวัตถุถูกอัดตามแนวแกน y (ดูภาพ 1) :
เมื่อ  \nu _{yx} คือค่าอัตราส่วนปัวซง  \epsilon _{x} คือความเครียดตามขวาง และ  \epsilon _{y} คือความเครียดตามแกนของแรง
ในการมองอย่างผิวเผิน อัตราส่วนปัวซงที่มากกว่า 0.5 ดูเหมือนจะเป็นไปไม่ได้ เพราะที่ความเครียดค่าหนึ่ง วัสดุจะมีปริมาตรเข้าใกล้ศูนย์ และถ้ามากกว่านั้นวัสดุจะมี "ปริมาตรเป็นลบ" อย่างไรก็ตาม ค่าอัตราส่วนปัวซงที่ประหลาดมักจะเป็นผลจากวัสดุที่มีโครงสร้างซับซ้อน
ดูเพิ่ม

มอดุลัสของยัง
สัมประสิทธิ์การขยายตัวจากความร้อน
อันชาร์ทิด 4: อะทีฟส์เอนด์

| อันชาร์ทิด 4: อะทีฟส์เอนด์ |
| --- | --- |

ผู้พัฒนา: นอตีด็อก
ผู้จัดจำหน่าย: โซนีอินเตอร์แอกทิฟเอ็นเตอร์เทนเมนต์
กำกับ: บรูซ สตราลีย์ นีล ดรักแมนน์
ออกแบบ: เคิร์ต มาร์เจนอ เอมิเลีย แชตซ์ แอนโทนี นิวแมน
โปรแกรมเมอร์: คริสเตียน เกอร์ลิง แซนดีป เชคาร์ วินเซนต์ มาร์กเซน
ศิลปิน: ร็อบ รัปเพิล อีริก แพงกิลิแนน เทต โมเซเชียน
เขียนบท: นีล ดรักแมนน์ จอช เชอร์
แต่งเพลง: เฮนรี แจ็กแมน
ชุด: อันชาร์ทิด
เครื่องเล่น: เพลย์สเตชัน 4
วางจำหน่าย: 
แนว: ยิงบุคคลที่สาม, แอ็กชันผจญภัย, แพลตฟอร์ม
รูปแบบ: ผู้เล่นคนเดียว, ผู้เล่นหลายคน
อันชาร์ทิด 4: อะทีฟส์เอนด์ (อังกฤษ: Uncharted 4: A Thief's End) เป็นวิดีโอเกมยิงบุคคลที่สาม แอ็กชันผจญภัย พัฒนาโดยนอตีด็อก และจำหน่ายโดยโซนีอินเตอร์แอกทิฟเอ็นเตอร์เทนเมนต์ สำหรับเครื่องเพลย์สเตชัน 4 เป็นภาคต่อของวิดีโอเกม อันชาร์ทิด 3: เดรกส์ดีเซปชัน และเป็นบทสรุปของเกมชุดอันชาร์ทิด นำเรื่องโดยนาธาน เดรก
ฉากของเกมเกิดขึ้นหลายปีหลังจากเหตุการณ์ของอันชาร์ทิด 3: เดรกส์ดีเซปชัน ภาคอะทีฟส์เอนด์เล่าเรื่องของตัวเอกของเกม นาธาน เดรก ซึ่งลาออกจากการล่าสมบัติ เขารวมตัวกับแซม พี่ชาย และซัลลี คู่หู เพื่อหาเบาะแสเกี่ยวกับที่ตั้งของสมบัติของกัปตันเฮนรี เอฟรี ที่สูญหายมายาวนาน เพื่อช่วยพี่ชายของเขา
ตัวอย่างของเกมเผยแพร่ครั้งแรกในเหตุการณ์เปิดตัวเครื่องเพลย์สเตชัน 4 ในสหรัฐอเมริกาเมื่อวันที่ 14 พฤศจิกายน ค.ศ. 2013 โดยจะเป็นเกมหลักภาคต่อไปในแฟรนไชส์อันชาร์ทิด ชื่อเกมเปิดเผยเป็นอันชาร์ทิด 4: อะทีฟส์เอนด์ ในวันที่ 9 มิถุนายน ค.ศ. 2014 ที่การประชุมสื่อมวลชนในงานอี 3 โดยมีตัวอย่างเกมสั้น ๆ เปิดเผยภาพแบบเรียลไทม์ของเกม เกมออกจำหน่ายทั่วโลกในวันที่ 10 พฤษภาคม ค.ศ. 2016 และได้รับคำยกย่องอย่างกว้างขวางจากนักวิจารณ์ โดยชื่นชมระบบเกม การนำเสนอ บทบรรยาย และภาพเป็นพิเศษ
อัตราส่วนเงิน

อัตราส่วนเงิน (อังกฤษ: silver ratio) หรือเขียนแทนด้วย  \delta _{S} เป็นค่าคงตัวทางคณิตศาสตร์ มีค่าเท่ากับ
หรือสามารถเขียนในได้รูปเศษส่วนต่อเนื่องคือ
ดูเพิ่ม

อัตราส่วนทองคำ
อักษรพักปา

| อักษรพักปา  |
| --- | --- |
หน้าหนังสือซูสื่อฮุ่ยเย่า (書史會要) แสดงอักษรพักปา 41 ตัว
ชนิด:  อักษร 
ผู้ประดิษฐ์: โจเกินเชอกยาพักปา
ช่วงยุค: ค.ศ. 1269 – ประมาณ ค.ศ. 1360
ทิศทาง: แนวตั้งซ้ายไปขวา 
ภาษาพูด:   จีน  มองโกเลีย  เปอร์เซีย  สันสกฤต  ทิเบต  อุยกูร์ 
อักษรที่เกี่ยวข้อง
ระบบแม่: ไฮเออโรกลีฟอียิปต์อักษรไซนายดั้งเดิมชุดตัวอักษรฟินิเชียชุดตัวอักษรแอราเมอิกพราหมี[a]คุปตะทิเบตอักษรพักปา
ระบบลูก: อักษรชญานวัชระทรงเหลี่ยม
ระบบพี่น้อง: เลปชา, มณีปุระ, มาร์เชน
ISO 15924
ISO 15924: Phag (331), ​Phags-pa
ยูนิโคด
ยูนิโคดแฝง: Phags-pa
ช่วงยูนิโคด: U+A840–U+A87F
[a] ต้นดำเนิดเซมิติกของอักษรพราหมียังไม่เป็นที่ยอมรับ
 บทความนี้ประกอบด้วยสัญกรณ์การออกเสียงในสัทอักษรสากล (IPA) สำหรับคำแนะนำเบื้องต้นเกี่ยวกับสัญลักษณ์ IPA โปรดดู วิธีใช้:สัทอักษรสากล  สำหรับความแตกต่างระหว่าง [ ], / / และ ⟨ ⟩ ดูที่ สัทอักษรสากล § วงเล็บเหลี่ยมและทับ
ป้ายหลุมศพชาวคริสต์จากเฉวียนโจวใน ค.ศ. 1314 มีจารึกเขียนในอักษรพักปาว่า
ꡖꡟꡃ ꡚꡦ ꡗꡃ ꡚꡞ ꡏꡟ ꡈꡓ"
(ꞏung shė yang shi mu taw = 翁舍楊氏墓道)
แปลว่า "อนุสรณ์สถานหลุมฝังศพของหยาง เวิงเซ่อ"

ส่วนอักษรจีนตัวเล็กๆด้านซ้ายขวาในภาพเขียนว่า 延祐甲寅 และ 良月吉日
เอกสารเขียนด้วยอักษรพักปา
อักษรพักปา (ทิเบต: འཕགས་པ་, ไวลี: ʼPhags pa, พินอินทิเบต: pagba) หรืออักษรพักส์-ปา (อังกฤษ: Phags-pa alphabet) ประดิษฐ์ขึ้นโดยพระทิเบตชื่อโจเกินเชอกยาพักปาในปี ค.ศ. 1269 ตามคำสั่งของกุบไลข่านแห่งจักรวรรดิมองโกลเพื่อใช้สำหรับเขียนภาษามองโกเลีย ซึ่งในขณะนั้นภาษามองโกเลียเดิมเขียนด้วยอักษรอุยกูร์ซึ่งไม่เหมาะกับเสียงในภาษา พักปาออกแบบอักษรใหม่โดยใช้อักษรทิเบตเป็นแบบ เป็นอักษรชนิดเดียวในตระกูลอักษรพราหมีที่เขียนในแนวตั้งจากบนลงล่าง และจากซ้ายไปขวา พยัญชนะทุกตัวมีเสียงสระอะติดตัว และจะใส่รูปสระหากต้องการออกเสียงสระอื่น
อักษรนี้ใช้เขียนและถอดเสียงกลุ่มภาษาจีน, กลุ่มภาษาทิเบต, มองโกเลีย, อุยกูร์, สันสกฤต, เปอร์เซีย และภาษารอบข้างในสมัยราชวงศ์หยวน
ใช้เขียน

ภาษามองโกเลีย
เคยพบจารึกอักษรพักปาที่ใช้เขียน ภาษาจีน ภาษาทิเบต ภาษาสันสกฤต ภาษาเปอร์เซีย และภาษาอุยกูร์ด้วย
ยูนิโคด

อักษรพักปาได้ถูกบรรจุลงในยูนิโคดตั้งแต่เวอร์ชัน 5.0 ในเดือนกรกฎาคม 2006 ช่วงรหัส U+A840 – U+A877
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
พักปา Unicode.org chart (PDF)
|   | 0 | 1 | 2 | 3 | 4 | 5 | 6 | 7 | 8 | 9 | A | B | C | D | E | F |
| U+A84x |  ꡀ |  ꡁ |  ꡂ |  ꡃ |  ꡄ |  ꡅ |  ꡆ |  ꡇ |  ꡈ |  ꡉ |  ꡊ |  ꡋ |  ꡌ |  ꡍ |  ꡎ |  ꡏ |
| U+A85x |  ꡐ |  ꡑ |  ꡒ |  ꡓ |  ꡔ |  ꡕ |  ꡖ |  ꡗ |  ꡘ |  ꡙ |  ꡚ |  ꡛ |  ꡜ |  ꡝ |  ꡞ |  ꡟ |
| U+A86x |  ꡠ |  ꡡ |  ꡢ |  ꡣ |  ꡤ |  ꡥ |  ꡦ |  ꡧ |  ꡨ |  ꡩ |  ꡪ |  ꡫ |  ꡬ |  ꡭ |  ꡮ |  ꡯ |
| U+A87x |  ꡰ |  ꡱ |  ꡲ |  ꡳ |  ꡴ |  ꡵ |  ꡶ |  ꡷ |  |  |  |  |  |  |  |  |
หมายเหตุ 1.^ ตั้งแต่ยูนิโคดเวอร์ชัน 14.0 2.^ พื้นที่สีเทาคือส่วนที่ไม่ได้กำหนดตัวอักษร
อ่านเพิ่ม

Coblin, W. South (2006). A Handbook of ʼPhags-pa Chinese. ABC Dictionary Series. Honolulu: University of Hawai'i Press. ISBN 978-0-8248-3000-7. สืบค้นเมื่อ 24 April 2014.
Denlinger, Paul. B. (1963). Chinese in Hp'ags-pa Script. สืบค้นเมื่อ 24 April 2014.
Everding, Karl-Heinz (2006). Herrscherurkunden aus der Zeit des mongolischen Großreiches für tibetische Adelshäuser, Geistliche und Klöster. Teil 1: Diplomata Mongolica. Mittelmongolische Urkunden in ʼPhags-pa-Schrift. Eidtion, Übersetzung, Analyse. Halle: International Institute for Tibetan and Buddhist Studies. ISBN 978-3-88280-074-6.
Poppe, Nicholas (1957). The Mongolian Monuments in hP´ags-pa Script (Second ed.). Wiesbaden: Harrassowitz.
Sampson, Geoffrey (1985). Writing Systems: A Linguistic Introduction. Great Britain: Anchor Brenton Ltd. ISBN 978-0-09-156980-8.
Schuh, Dieter (1981). Grundlagen tibetischer Siegelkunde. Eine Untersuchung über tibetische Siegelaufschriften in ʼPhags-pa-Schrift. Sankt Augustin: VGH Wissenschaftsverlag. ISBN 978-3-88280-011-1.
อัตราหมุนเวียนของสินทรัพย์ถาวร

อัตราหมุนเวียนของสินทรัพย์ถาวร (อังกฤษ: fixed asset turnover) เป็นการคำนวณหาอัตราส่วนเพื่อแสดงประสิทธิภาพในการดำเนินงาน ว่าในหนึ่งรอบระยะเวลาบัญชีของกิจการมีผลการดำเนินที่ประสิทธิภาพหรือไม่ อย่างไร การคำนวณคำนวณอัตราหมุนเวียนของสินทรัพย์รวมมีสูตรในการคำนวณดังนี้
Fixed\ Asset\ Turnover={\frac {Net\ sales}{Average\ net\ fixed\ assets}}
ในการคำนวณอัตราหมุนเวียนของสินทรัพยืถาวร ยิ่งจำนวนครั้งหรือจำนวนเท่ามากเท่าไรแสดงว่ากิจการมีสินทรัพย์ถาวรมากกว่ายอดขายสุทธิ ยิ่งสูงยิ่งดี
แหล่งข้อมูลอื่น

http://www.investopedia.com/terms/f/fixed-asset-turnover.asp
http://www.businessdictionary.com/definition/fixed-asset-turnover-ratio.html เก็บถาวร 2013-06-27 ที่ เวย์แบ็กแมชชีน
http://www.investopedia.com/university/ratios/operating-performance/ratio1.asp
ไทยลีก 3 คัพ

| --- | --- |
ผู้จัด: สมาคมกีฬาฟุตบอลแห่งประเทศไทย ในพระบรมราชูปถัมภ์
ก่อตั้ง: 2023; 1 ปีที่แล้ว (2023)
ภูมิภาค: 
จำนวนทีม: 58
ทีมชนะเลิศปัจจุบัน: พัทลุง (สมัยที่ 1)
ทีมที่ประสบความสำเร็จที่สุด: พัทลุง (1 สมัย)
เว็บไซต์: เว็บไซต์ทางการ
 บีจีซี เมืองไทยประกันภัย คัพ 2567–68
ไทยลีก 3 คัพ (อังกฤษ: Thai League 3 Cup) หรือ บีจีซี เมืองไทยประกันภัย คัพ เป็นการแข่งขันฟุตบอลถ้วยเฉพาะสโมสรในไทยลีก 3 จัดขึ้นโดยสมาคมกีฬาฟุตบอลแห่งประเทศไทย ในพระบรมราชูปถัมภ์ และบริษัท ไทยลีก จำกัด เริ่มแข่งขันเป็นครั้งแรกเมื่อปี พ.ศ. 2566 โดยจัดการแข่งขันในรูปแบบแพ้คัดออก
รูปแบบการแข่งขัน

ไทยลีก 3 คัพ เปิดให้สโมสรทุกสโมสรในไทยลีก 3 สมัครเข้าร่วมการแข่งขัน การแข่งขันในทุกรอบจะเป็นการแข่งขันแบบนัดเดียว ยกเว้นรอบรองชนะเลิศซึ่งเป็นการแข่งขันแบบสองนัด รอบรองชนะเลิศมีการใช้กฎประตูทีมเยือนและการยิงลูกโทษ
สำหรับรอบชิงชนะเลิศ จะจัดขึ้นที่สนามกลาง และหลังจากต่อเวลาพิเศษ จะตัดสินด้วยการยิงลูกโทษ
ผู้สนับสนุนหลัก

รายชื่อผู้สนับสนุนหลักแข่งขันในฤดูกาลต่าง ๆ
2566–ปัจจุบัน: บีจี คอนเทนเนอร์ กล๊าส, เมืองไทยประกันภัย (บีจีซี เมืองไทยประกันภัย คัพ)
รอบชิงชนะเลิศ

| ปี | ชนะเลิศ | ผลการแข่งขัน | รองชนะเลิศ | สนามแข่งขัน |
| --- | --- | --- | --- | --- |

| 2566–67 | พัทลุง | 1–0 (ต่อเวลาพิเศษ) | แม่โจ้ ยูไนเต็ด | บีจีสเตเดียม |
| 2567–68 |  |  |  | บีจีสเตเดียม |
แหล่งข้อมูลอื่น

สมาคมฟุตบอลแห่งประเทศไทย ในพระบรมราชูปถัมภ์ เก็บถาวร 2023-12-10 ที่ เวย์แบ็กแมชชีน
ไทยลีก
สมเด็จพระจักรพรรดินีอวี้

สมเด็จพระจักรพรรดินีอวี้ (จีน: 裕皇后; พินอิน: Yù huánghòu; ？— ？) สมเด็จพระจักรพรรดินีอวี้ เป็นพระอัครมเหสีในสมเด็จพระจักรพรรดิหมิงซีจู่ เป็นสมเด็จพระพันปีหลวงในสมเด็จพระจักรพรรดิฉุน และเป็นสมเด็จพระบรมอัยยิกาเจ้าในสมเด็จพระจักรพรรดิหมิงไท่จู่
พระราชประวัติ

สมเด็จพระอัครมเหสี ไม่มีบันทึกถึงพระนามเดิม พงศาวดารหมิงระบุว่าเสด็จพระราชสมภพในสกุลหวัง (王氏) พระองค์อภิเษกสมรสกับสมเด็จพระจักรพรรดิหมิงซีจู่
มีพระราชโอรสด้วยกัน 4 พระองค์。 ได้แก่
โซ่วชุนอ๋อง พระนามเดิม จูอู่อี (朱五一)
สมเด็จเจ้าฟ้าชายจูอู่เอ้อร์ (朱五二）
สมเด็จเจ้าฟ้าชายไม่ปรากฏพระนาม (皇三子殿下)
สมเด็จพระจักรพรรดิฉุน
พระองค์เสด็จสวรรคตเมื่อใด ไม่เป็นที่ปรากฏ
รัชศกหลงเฟิ่งปีที่ 9 (พ.ศ. 1906) สมเด็จพระเจ้าหานซ่งเสี่ยวหมิง พระราชทานพระราชอิสริยยศที่ อู๋กั๋วกงฟูเหริน (吴国公夫人)
รัชศกหงอู่ปีที่ 1 (พ.ศ. 1911) สมเด็จพระจักรพรรดิหมิงไท่จู่มีพระราชโองการให้สถาปนาสมเด็จพระบรมอัยยิกาเจ้าขึ้นเป็น จักรพรรดินี (皇后) ประกาศเฉลิมพระสมัญญานามว่า อวี้ฮองเฮา (裕皇后)。 และสร้างพระราชสุสานหมิงจู่ถวาย
อันคอนดิชันเนิลลี

| "อันคอนดิชันเนิลลี" |
| --- | --- |

เพลงโดยเคที เพร์รี
จากอัลบั้มปริซึม
วางจำหน่าย: 16 ตุลาคม ค.ศ. 2013 (2013-10-16)
บันทึกเสียง: 2013 เอ็มเอ็กซ์เอ็มสตูดิโอส์ (สต็อกโฮล์ม, สวีเดน) คอนเวย์เรคอร์ดิงสตูดิโอส์ (ฮอลลีวูด, แคลิฟอร์เนีย)
แนวเพลง:  เพาเวอร์ป็อป  อิเล็กทรอนิกส์ 
ความยาว: 3:48
ค่ายเพลง: แคปิตอล
ผู้ประพันธ์เพลง:  เคที เพร์รี  ลูคัสซ์ ก็อตต์วอลด์  แมกซ์ มาร์ติน  เฮนรี วอลเตอร์ 
โปรดิวเซอร์:  ดร.ลู้ก  แมกซ์ มาร์ติน  เซอร์คัต 
"อันคอนดิชันเนิลลี" (อังกฤษ: Unconditionally) เป็นเพลงของนักร้องอเมริกัน เคที เพร์รี จากสตูดิโออัลบั้มลำดับที่สี่ ปริซึม (ค.ศ. 2013) เพร์รีร่วมเขียนเพลงกับโปรดิวเซอร์อย่าง ดร.ลู้ก แมกซ์ มาร์ติน และเซอร์คัต เพลงเป็นเพลงลำดับที่ห้าในอัลบั้มและออกจำหน่ายเป็นซิงเกิลที่สองในวันที่ 16 ตุลาคม ค.ศ. 2013 ในวันต่อมา เพลงมีให้สำหรับสตรีมมิงออนไลน์พร้อม ๆ ไปกับเพลงที่เหลือในอัลบั้ม เพลงออกจำหน่ายออนไลน์วันที่ 22 ตุลาคม ค.ศ. 2013 เนื้อเพลงพูดถึงการยอมรับข้อเสียของคนรักด้วยความรักที่ไม่มีเงื่อนไข เพลงได้รับคำชมมากมายจากนักวิจารณ์เพลง
"อันคอนดิชันเนิลลี" ประสบความสำเร็จทั่วโลกในระดับหนึ่ง ติดชาร์ต 20 และ 30 อันดับสูงสุดใน 14 ประเทศ รวมถึงอันดับที่ 14 บนชาร์ตบิลบอร์ดฮอต 100 เพลงดังกล่าวยังเป็นเพลงที่ 13 ที่ขึ้น 10 อันดับแรกบนชาร์ตบิลบอร์ดป็อปซองส์ มิวสิกวิดีโอออกเผยแพร่วันที่ 19 พฤศจิกายน ค.ศ. 2013 นำเสนอฉากหลายฉากที่มีนักเต้นรำและเพร์รีกำลังร้องเพลงท่ามกลางหิมะ
อัตราหัวใจเต้น

หัวใจ
อัตราหัวใจเต้น (อังกฤษ: Heart rate) หมายถึงความเร็วของการบีบตัวของหัวใจในช่วงระยะเวลาหนึ่งๆ โดยทั่วไปนิยมใช้หน่วย "ครั้งต่อนาที" อัตราหัวใจเต้นสามารถเปลี่ยนแปลงได้ขึ้นกับสรีรวิทยาของร่างกาย เช่นความต้องการออกซิเจนและการขับคาร์บอนไดออกไซด์ของร่างกาย สิ่งที่มีผลกับอัตราหัวใจเต้นได้แก่กิจกรรมของร่างกาย เช่น การออกกำลังกาย การนอนหลับ ความเจ็บป่วย การย่อยอาหาร และยาบางชนิด ถ้าหัวใจเต้นไม่สม่ำเสมอเรียกว่าภาวะหัวใจเสียจังหวะ (arrhythmia) ความผิดปกติของการเต้นหัวใจในบางครั้งอาจเป็นแสดงถึงการเป็นโรคแต่ก็ไม่เสมอไป
บรรณานุกรม

O'Rouke, R.A., Fuster, V. (2001). Hurst's The Heart (10 (International edition) ed.). McGraw-Hill. ISBN 0-07-116296-8.
พระตำหนักหนองประจักษ์

| พระตำหนักหนองประจักษ์> ข้อมูลทั่วไป |
| --- | --- |
ประเภท: พระตำหนัก
สถาปัตยกรรม: ยุโรป
เมือง: อุดรธานี
ประเทศ: ประเทศไทย
ผู้สร้าง: พระบาทสมเด็จพระจุลจอมเกล้าเจ้าอยู่หัว
พระตำหนักหนองประจักษ์ ตั้งอยู่บริเวณด้านข้างสวนสาธารณะหนองประจักษ์ศิลปาคม บริเวณศาลเทพารักษ์ ถนนเพาะนิยม ตำบลหมากแข้ง อำเภอเมืองอุดรธานี จังหวัดอุดรธานี
ประวัติ

พระตำหนักหนองประจักษ์ สร้างขึ้นในสมัยพระบาทสมเด็จพระจุลจอมเกล้าเจ้าอยู่หัวเพื่อเป็นที่ประทับของพระเจ้าบรมวงศ์เธอ พระองค์เจ้าทองกองก้อนใหญ่ กรมหลวงประจักษ์ศิลปาคม เมื่อครั้งที่พระองค์มาทรงงานที่มณฑลอุดรธานี พระเจ้าบรมวงศ์เธอ พระองค์เจ้าทองก้อนใหญ่ กรมหลวงประจักษ์ศิลปาคมเสด็จมาประทับ ณ พระตำหนักแห่งนี้บางโอกาสเมื่อเสด็จมา ณ มณฑลอุดร หลังจากที่พระองค์สิ้นพระชนม์ก็ไม่ปรากฏว่ามีการมาประทับอีก จนถึงสมัยพระบาทสมเด็จพระปรมินทรมหาภูมิพลอดุลยเดช พระองค์ได้เสด็จมาประทับ 2 ครั้งคือ เมื่อตอนเสด็จไปจังหวัดหนองคาย และในปี 2525 และไม่ปรากฏว่าไม่มีพระบรมวงศานุวงศ์พระองค์ใดเสด็จมาประทับอีกแต่เดิมนั้นพระตำหนักหลังนี้เคยเป็นจวนผู้ว่าราชการจังหวัดอุดรธานีมาก่อน ต่อมาเมื่อครั้งพระบาทสมเด็จพระเจ้าอยู่หัวเสด็จพระราชดำเนินมาประกอบพระราชกรณียกิจที่จังหวัดอุดรธานี ทางจังหวัดเห็นว่าพระองค์ไม่มีที่ประทับจึงได้ให้พระองค์เสด็จมาประทับ ณ พระตำหนักหลังนี้
ภายในพระตำหนัก

พระตำหนักเป็นแบบ 2 ชั้น ทาสีขาว ด้านข้างพระตำหนักมีทางรับรถอยู่ด้านซ้าย มีเฉลียงบริเวณชั้น 2 ภายในประกอบด้วย
ท้องพระโรง
ห้องเสวย
ห้องพระบรรทม
ห้องรับแขก
บริเวณส่วนกลางพระตำหนักเป็นที่ตั้งของเฉลียงสำหรับเสด็จออกให้เข้าเฝ้าและเป็นที่ตั้งของเสาธงในปัจจุบัน
ด้านหน้าพระตำหนักมีสระน้ำอยู่และมีศาลากลางน้ำและปลูกไม้ดอกไม้ประดับนานาชนิด ด้านข้างพระตำหนักเป็นที่ตั้งของอาคารอเนกประสงค์สำหรับจัดงานต่าง ๆ  ด้านหลังเป็นบ้านพักของผู้ดูแลพระตำหนัก บ้านพักข้าราชบริพาร